MEIBC: Solidariteit nader arbeidshof om raad te help red | Maroela Media
MEIBC: Solidariteit nader arbeidshof om raad te help red
Die arbeidshof lewer Dinsdag uitspraak oor Solidariteit se aansoek om die bedingingsraad vir die metaal- en ingenieursbedryf (MEIBC) onder administrasie te plaas in 'n poging om die bedingingsraad van bankrotskap te red.
Dit volg weens die voortslepende finansiële krisis waarin die bedingsraad die afgelope paar jaar gedompel is, asook die onvermoë van partye in die raad om oor verskeie kwessies tot 'n vergelyk te kom.
Volgens Marius Croucamp, adjunkhoofsekretaris by Solidariteit, het die MEIBC se finansiële posisie die afgelope ruk so versleg dat die bedingingsraad al vir 'n geruime tyd lank nie meer sy geskilbeslegtingsfunksie kan uitvoer nie.
Volgens Croucamp versoek Solidariteit onder meer dat 'n administrateur vir die MEIBC aangestel sal word wat die vooruitsigte van solvensie en funksionaliteit van die bedingingsraad 'n realiteit sal maak. Die fondse en bankrekeninge van die MEIBC-bestuur moet ook deel uitmaak van die administrateur se verantwoordelikhede. "Om die toekoms van die raad te verseker, moet dringende stappe geneem word om die bedingsraad se finansiële posisie te verbeter," het Croucamp gesê. Ongeveer 340 000 werknemers en 10 000 maatskappye ressorteer onder die MEIBC.
'Knysna-brande se oorsprong moet spoedig bepaal word'
Drie ontsnap uit Sasolburg-selle
Hierdie artikel skep die indruk dat daar naarstigtelik pogings aangewend word om die bedingingsraad in stand te hou. Maar waarom is dit in die finansiële gemors wat dit is? Moet 'n mens nie liewer daar begin om die probleem op te los nie?